ལོ་ཤས་གོང་གྲོང་ཚོའི་ནང་ཁམས་ཕྱོགས་ཀྱི་བླ་མ་ཞིག་ཕེབས་པ་དེས་མངོན་ཤེས་ཐོགས་མེད་ཤོད་པར་མ་ཟད།ཕ་ལ་ཡང་གཟའ་སྲུང་མདུད་པ་ཞིག་གནང་བ་དང་སྦྲགསཁྱོད་ལོ་དྲུག་ཅུ་ངས་ཁས་བླངས་ཆོགཅེས་གསུངས་པ་དེར་དད་པ་དང་ཡིད་ཆེས་ཚད་མེད་བྱས།གཅིག་བྱས་ན་ཚེ་ཡི་དུས་བྱེད་ཁར་མི་ཚང་མར་སྔོན་ཚོར་གསལ་ལ་མ་གསལ་རེ་ཡོད་ཤས་ཆེ།ན་ནིང་དགུན་ཁ་དང་འདི་ལོའི་ལོ་གསར་གྱི་རྗེས་ཙམ་ནས་པ་ཕས་ནང་མི་ཚོརད་ལོ་ང་ཤི་ཡི་རེད་དོ།།ད་མ་གཞི་ཚེ་ཡང་ཐུང་ཐུང་རང་མ་རེད།ངའི་ཕ་དང་བསྡུར་ན་ང་ལོ་བཅུ་ཐོལ་པ་སྡོད་རྒྱུ་བྱུང་བ་རེདཅེས་ཡང་ཡང་བཤད་པ་དང་།དེ་དུས་ཉེན་ཚབས་གང་ཡང་མཐོང་རྒྱུ་མེད་པས་ཨ་མ་དང་ཕྲུ་གུ་ཚོསརྣམ་རྟོག་མ་སློང་དང་།དེ་འདྲ་ལམ་སང་ཤི་དོགས་མེདཅེས་སེམས་གསོ་བྱས་ནའང་སྔར་བཞིན་དེ་ལྟར་ཡང་ཡང་ཤོད་པ་དང་།མཐར་དོན་དངོས་ཐོག་ཏུའང་དེ་ལྟར་བྱུང་བས་ཁོ་བོ་ནི་བླ་མ་དེའི་མངོན་ཤེས་ལ་ཧང་སངས་པ་དང་ཆེས་སྤྱིར་བཏང་གི་མི་ཞིག་གི་སྔོན་ཚོར་ལ་ཧ་ལས།